એ વખતે હું જોઈ શક્યો કે મારા કરતાં દસ ગણું ફાસ્ટ બોલનારો આ માણસ માઇક સામે આવતાં આટલું ચોખ્ખું બોલી શકે છે તો હું કેમ નહિ? હું એના કરતાં તો અમસ્તુંય કંઈક ચોખ્ખું બોલું છું! એણે કહ્યું, બસ. એ જ ઘડીથી મારો આત્મવિશ્વાસ બંધાઈ ગયો, અને અમે બન્ને ખડખડાટ હસી પડ્યા. વિનોદના પહેલા જ વક્તવ્યની પ્રેરણામૂર્તિ બનવાનું શ્રેય મને મળી ગયું! જાણે કે થોડા જ દિવસ પહેલાં મારી લઘુતાગ્રંથિ ભાંગવાનો મેં એને બદલો આપી દીધો!